[{"text_idx": "#000001", "text": "AvalehtVariaArvamusloodU\u0308leminekuturg on juba keeristormina vo\u0303rkpallimaailma segamini paiskamas"}, {"text_idx": "#000002", "text": "U\u0308leminekuturg on juba keeristormina vo\u0303rkpallimaailma segamini paiskamas"}, {"text_idx": "#000003", "text": "Share this postClose sharing boxU\u0308leminekuturg on juba keeristormina vo\u0303rkpallimaailma segamini paiskamasTwitterFacebookLinkedIn"}, {"text_idx": "#000005", "text": "Ta\u0308navune vo\u0303rkpallihooaeg on alles vaikselt poole peale jo\u0303udmas, ent rahvusvahelisel tipptasemel pannakse paika juba ja\u0308rgmise su\u0308gise jo\u0303ujooni, kirjutab Eesti koondise ja Friedrichshafeni nurgaru\u0308ndaja Martti Juhkami."}, {"text_idx": "#000006", "text": "Koroonaviirusest tulenevad majandusprobleemid sunnivad Modenat juba teist hooaega ja\u0308rjest oma parimatest ma\u0308ngijatest loobuma. Selle hooaja eel lahkus Modenast nii kolmeaastast lepingut omanud Ivan Zaitsev kui ka Matt Anderson, kes ei olnud no\u0303us Modena poolt pakutud 50-protsendilise palgaka\u0308rpega. Zaitsev leidis laenulepinguga endale kosilase Kemerovost ja Andersson lahkus Hiinasse."}, {"text_idx": "#000007", "text": "Kaasani Zeniit tegi hea hooaja teinud Bartosz Bednorzile pakkumise, millest ei saanud loobuda. Tulemuseks on see, et ta\u0308na on Modena hale vari sellest, mis nad varasematel hooaegadel on olnud. Kuna Modena finantsilised mured ja\u0308tkuvad, siis on ameeriklasest sidema\u0308ngijale Micah Christensonile juba ta\u0308naseks teada antud, et nad ei ole vo\u0303imelised tema palgatingimusi ja\u0308rgmisel hooajal ta\u0308itma, misto\u0303ttu otsib agent talle uut klubi ja esimese potensiaalse valikuna on va\u0308lja tulnud Poola viimaste aastate valitseja Kedzierzyn-Kozle Zaksa, kelle senine sidema\u0308ngija Benjamin Toniutti on liitumas Jastrzebski Wegieliga. Zaksa on ameeriklase eest va\u0308idetavalt valmis maksma 250 000 eurot, aga Christensoni agent Luca Novi ku\u0308sib hooaja eest 350 000 eurot. Christensoniga kokkuleppele mitte jo\u0303udmise puhul on tagavaravariandina na\u0308htud Gdanskis head hooaega tegevat Marcin Januszit."}, {"text_idx": "#000008", "text": "Teise Itaalia klubina on ta\u0308naseks ko\u0303ige rohkem kuulda olnud Piacenzast, kes on saamas suurt rahasu\u0308sti. Esimese sihtma\u0308rgina on va\u0308lja toodud just endiselt Modenaga lepingut omavat Ivan Zaitsevit, kes ilmselgelt Modenasse ei naase. Piacenza on huvi u\u0308les na\u0308idanud ka Leali ja Brizzardi meeskonda toomise vastu ehk kindlasti tasub nende tegemistel silma peal hoida."}, {"text_idx": "#000011", "text": "Teistest klubidest on kuulda olnud, et Mateusz Bieniek ja\u0308tkab Belchatowis, misto\u0303ttu on to\u0303ena\u0308oline, et teised kaks tempomeest Belchatowis ehk Karol Klos ja Norbert Huber vo\u0303ivad endale uut to\u0308o\u0308koha otsida, et kindlustada rohkem ma\u0308nguaega. Belchatowis vo\u0303ib ja\u0308tkata ka Milad Ebadipour, aga tema vastu on huvi u\u0308les na\u0308idanud nii Milano kui ka Monza. Kui Zaksast on mehi lahkumas, siis kindlasti on seal ja\u0308tkamas Lukasz Kaczmarek ja Kamil Semenjuk. Resoviasse siirduva Pawel Zatorski asemele on pakutud Varssavi liberot Damian Wojtaszekit. Kuna Poola pealinnaklubi finantsseis vo\u0303ib ja\u0308rgmisel hooajal halveneda, poleks imekspandav, kui meeskond jookseb uue hooaja eel suurtest nimedest tu\u0308hjaks."}, {"text_idx": "#000012", "text": "Teistest liigadest pole ta\u0308naseks palju kuulda olnud, aga to\u0303ena\u0308oliselt lahkub Earvin N\u2019Gapeth Kaasani Zeniidist ja liitub taas mo\u0303ne Itaalia klubiga. Prantsusmaal imelist hooaega tegev noor argentiinlane, temporu\u0308ndaja Augustin Loser on ilmselt liitumas Milanoga."}, {"text_idx": "#000013", "text": "Nagu ikka, on tegemist pelgalt kuulujuttudega ja kui 70 protsenti sellest la\u0308heb ta\u0308ppi, siis on juba pa\u0308ris ha\u0308sti. Tihti on klubidel kindlad sihtma\u0308rgid, aga soovid ja reaalsus ei u\u0308hti. Samas vo\u0303rkpallis on libauudiseid u\u0308sna va\u0308he ja tihtilugu kehtib u\u0308tlus \u2013 kus suitsu, seal tuld."}, {"text_idx": "#000020", "text": "Vene klubid keelati eurosarjadest. Kaasani favoriidiseisus ja\u0308i realiseerimata, naiste Meistrite liigas viib veerandfinaali vo\u0303it kullama\u0308ngule"}, {"text_idx": "#000021", "text": "Eestlased va\u0308lismaal: Keele play-off algas edukalt, Tammemaa ja\u0308i napilt karikafinaali ukse taha"}, {"text_idx": "#000025", "text": "Eestlased madistasid kolmes Euroopa liigas omavahel, Pertens proovis jo\u0303udu naiskonnakaaslasega"}]